অবশেষে শ্রীদেবীর দেহ ফেরত আসা নিয়ে নাটকের অবসান। শ্রীদেবীর স্বামী বনি কাপুরের পরিবারের হাতে তুলে দেওয়া হয়েছে পাবলিক প্রসিকিউটার-এর এনওসি তথা ক্লিয়ারেন্স লেটার। এবার শ্রীদেবীর দেহ নিয়ে যাওয়া হয় এমবাল্মিং প্রক্রিয়ার জন্য। এমবাল্মিং এমন একটা প্রক্রিয়া যেখানে মরদেহকে সুগন্ধী ও জামা-কাপড়ে সজ্জিত করানো হয়। এছাড়াো মরদেহের পচন রুখতে বিভিন্ন ভেষজ ও রাসায়নিকও প্রয়োগ করা হয়। শ্রীদেবীর দেহ শনিবার রাত থেকেই দুবাই-এর রশিদ হাসপাতালের মর্গে রাখা ছিল।